Dieselfde geld vir skynbaar “harde” eienskappe van God, soos sy regverdige oordeel. Ons moet ons verheug dat God regverdig oordeel; daarsonder sou die bose se verwoestingswerk hoogty vier. Sonder die regverdige saak van die Geallieerde magte om in die pad van die Nazi-euwel te staan, sou baie meer lewens in die slagting verlore gegaan het.
Sommige sien God se goedheid omvat in die ruim skenking van sy gawes. Dikwels kan God egter goedheid betoon deur oënskynlik goeie dinge van ons te weerhou, selfs al vra ons dit van Hom. Jesus beskryf God se vrygewigheid as Hy sê: “En vir watter vader onder julle sal sy seun brood vra, en hy sal hom ‘n klip gee; of ook ‘n vis, en hy sal hom in plaas van ‘n vis ‘n slang gee....? (Lukas 11:11). Wat as ons egter die Vader vra vir iets wat ‘n vervalsing van sy goedheid is? Moet ons verwag dat God dit aan ons sal gee? In daardie geval, is God se weerhouding net so genadig soos sy toelating. Dit is die liefdevolle dissipline van ‘n sorgsame, bedagsame vader. Terwyl Hy ons teen die namaaksel beskerm, reserveer Hy vir ons ook dit wat volkome goed is.
Ons moet die Heilige Gees vra om ons ‘n nuwe lens te gee waardeur ons die Skrifte kan lees. Die Bybel is nie ‘n handleiding vir seëninge nie. Dit is ‘n boek insake God wat volmaak goed is en die boodskap daarvan is ernstig.
“Een ding kom jy kort — gaan verkoop alles wat jy het, en gee dit aan die armes, en jy sal 'n skat in die hemel hê; kom dan hier, neem die kruis op en volg My. Maar hy het treurig geword oor dié woord en bedroef weggegaan, want hy het baie besittings gehad” (10:21-22).